Държавен вестник, бр. 93, 2010 г., стр. 27

БРОЙ  93	
Д Ъ Р Ж А В Е Н  В Е С Т Н И К 	
СТР.  27  
(3) Работната проверка на водолазното обо­
рудване се провежда в следния ред:
1. проверка на дихателните апарати:
а) външен оглед;
б) проверка на работното налягане; 
в) проверка за херметичност чрез потапяне 
във вода;
г) проверка херметичността на дихателния 
автомат чрез вдишване при затворен вентил;
д) контролно дишане 1 – 2 минути за про­
веряване действието на дихателния автомат и 
качеството на въздуха;
2. проверка херметичността на шланга и 
клапаните (при апарат тип „наргиле“);
3. прогонване на коланите на апарата (при 
нужда); проверка на останалото оборудване;
4. оглед на водолазната маска;
5. оглед и проверка на функционирането на 
баластния колан и безопасната му тока;
6. оглед на плавниците и ножа;
7. оглед на хидрокостюмите, проверка 
целостта на уплътнителите и функционирането 
на циповете и клапаните;
8. оглед и проверка на функционирането на 
всички допълнителни приспособления (жилетки, 
фенер, телефон и др.).
Чл. 39. Забранява се спускането на водолаз 
при налягане в бутилките на апарата под 100 
атмосфери.
Чл. 40. (1) Връзката с работещия водолаз 
се поддържа чрез сигнално въже, телефон или 
шланг-сигнал. 
(2) При използване на сигнално въже или 
шланг-сигнал за предаване на съобщения от 
водолаза към обезпечаващия и обратно се из­
ползват условни сигнали съгласно таблицата 
за условни сигнали по приложение № 3. Всеки 
приет сигнал незабавно се повтаря за потвър­
ждаване на приемането му.
Чл. 41. При извършване на водолазни спус­
кания от лодка и групови водолазни спускания 
се спазват следните правила:
1. водолазните спускания от лодка се изпъл­
няват в автономно или шлангово снаряжение 
при вълнение до два бала;
2. спускането на водолаза се осъществява 
по правило от кърмовата част на лодката по 
способа падане във водата от положение седнал 
на борда (транцевата дъска) с гърба напред;
3. спускане в двойка се използва при работа 
в открити водоеми, плуване на големи разсто­
яния, учебно-тренировъчни спускания, като:
а) при спускане в двойка единият от во­
долазите се назначава за старши, ръководещ 
спускането под вода;
б) при необходимост осигуряването се извърш­
ва от лодка чрез сигнално или контролно въже;
в) двойката в никакъв случай не се разделя до 
края на спускането; при загуба на връзка между 
членовете на двойката и двамата задължително 
изплуват на повърхността; спускането може да 
продължи след възстановяване на връзката.
Чл. 42. Спускания в специални условия са:
1. водолазни спускания през зимата и под лед;
2. водолазни спускания при неблагоприятни 
метеорологични условия (вълнение, вятър);
3. водолазни спускания при течение;
4. водолазни спускания в нефтопродукти;
5. водолазни спускания в условия на радио­
активно или химическо замърсяване;
6. водолазни спускания, провеждани във 
високопланински условия.
Чл. 43. Водолазните спускания при темпе­
ратура под 0°С се извършват само с автономно 
снаряжение. При спускане под вода в условия 
на ниски температури е необходимо да се 
вземат мерки за предпазване на вентилите, 
редукторите, изпускателните и дихателните 
клапани от замръзване. Водолазни спускания в 
зимни условия се извършват при температура 
на въздуха не по-ниска от -10°С.
Чл. 44. За спускане под лед е необходимо 
да се пробие отвор в леда с размери 2 на 2 
метра, без остри краища. Краят на отвора се 
обезопасява.
Чл. 45. Забранява се спускането на водолаз 
при наличие на движещи се ледени блокове 
(ледоход). В случаи, свързани със спасяване на 
хора, спускането на водолаза се разрешава, при 
условие че се вземат всички мерки за сигурност. 
Чл. 46. Водолазни спускания в неблагопри­
ятни метеорологични условия се извършват при 
вълнение до два бала и вятър до четири бала 
(7 метра в секунда).
Чл. 47. Водолазни спускания в бързотечащи 
води се изпълняват при скорост на течението 
до 1,5 метра в секунда. При по-голяма скорост 
на течение на мястото за работа се поставят 
защитни устройства.
Чл. 48. При наличие на повърхността на 
водата на слой от нефтопродукти спускания 
се разрешават, при условие че е разчистен 
слоят от повърхността в момента на влизане 
и излизане. Забранява се спускане в бензин и 
други летливи или отровни вещества.
Чл. 49. (1) Водолазни работи в заразени с 
отровни или радиоактивни вещества води се 
изпълняват само в случаи, касаещи спасяването 
на човешки живот. За спускане в замърсени 
с отровни вещества води или в радиоактивни 
води се използва само изолиращо снаряжение.
(2) Продължителността на работата при 
радиационно замърсяване се определя от дейст­
ващите нормативи за пределно допустими дози 
радиация. За контрол на водолаза се осигуряват 
два дозиметъра. Дозата на облъчване се измер­
ва след всяко излизане на водолаза от водата.
(3) След завършване на водолазните работи 
се прави пълна дезактивация на снаряжението, 
инструментите, както и последващ дозиме­
тричен контрол. Личният състав минава през 
санитарна обработка, дозиметричен контрол и 
медицински преглед.